Foto: Adliya vazirligi matbuot xizmati Adliya vazirligi O‘zbekistondagi nodavlat notijorat tashkilotlariga ogohlantirish bilan chiqdi. «O‘zbekiston Respublikasi Vazirlar Mahkamasining 2014 yil 10 martdagi 57-son qaroriga asosan nodavlat notijorat tashkilotlar har yili 1 fevralgacha — o‘tgan yildagi o‘z faoliyati to‘g‘risidagi hisobotni O‘zbekiston Respublikasi Adliya vazirligi tomonidan tasdiqlanadigan shakl bo‘yicha taqdim qilishlari shart. Shunga ko‘ra, joriy yilning 1 fevraliga qadar nodavlat notijorat tashkilotlar o‘z faoliyati to‘g‘risidagi hisobotlarni tegishli adliya organlariga taqdim qilishlari lozim», - deyiladi vazirlik xabarida. Qayd etilishicha, tashkilotlar tomonidan ushbu talablarga rioya qilmaslik tegishli javobgarlikka sabab bo‘ladi.